Rikunarita-ORG/Wikinium huggingface dataset:
# Sárske územie

|  |  |  |  |  |  |
| --- | --- | --- | --- | --- | --- |
| **Sárske územie *Saarbeckengebiet Le Territoire du Bassin de la Sarre

|  |  |  |
| --- | --- | --- |
| ←  | **1920 – 1935** |  → |

|  |  |
| --- | --- |
|  vlajka |  znak |

 |
| **Geografia**

|  |
| --- |
|  Mapa Sárska (fialová oblasť). |

 |
| Hlavné mesto | Saarbrücken |
| Rozloha | 1 912 km²  |
| **Obyvateľstvo** |
| Počet obyvateľov | 812 000 (1933) |
| Jazyky | nemčina |
| **Štátny útvar** |
| Štátne zriadenie | mandátne územie |
| Mena | sársky frank |
| Vznik | Versaillská zmluva |
| Zánik | Sársky plebiscit |
|

|  |  |  |  |  |  |
| --- | --- | --- | --- | --- | --- |
| **Predchádzajúce štáty:**

|  |  |
| --- | --- |
|  | Nemecké cisárstvo (1871 – 1918) |

 | **Nástupnícke štáty:**

|  |  |
| --- | --- |
|  | Nacistické Nemecko |

 |

 |

**Sárske územie** (starším pravopisom: *Saarske územie* , iný názov: **Sárska oblasť**; nem. *Saargebiet*) alebo presnejšie **Územie sárskej panvy** (nem. Saarbeckengebiet, fr. Le Territoire du Bassin de la Sarre) bolo teritórium spravované Spoločnosťou národov v rokoch 1920 – 1935.

## Dejiny

Sársko bolo počas prvej svetovej vojny súčasťou Nemecka. Po kapitulácii 11. novembra 1918 bolo na parížskej mierovej konferencii rozhodnuté, že Sársko bude odčlenené od Nemecka a odovzdané do správy komisárom Spoločnosti národov. Po nástupe nacistov v Nemecku v roku 1933 prišlo do Sárska veľa odporcov nacistov. Po plebiscite, v ktorom sa väčšina obyvateľov vyjadrila pre pripojenie k Nemecku, bolo v roku 1935 Sársko včlenené do Nemeckej ríše.

Po druhej svetovej vojne bolo Sársko opäť odtrhnuté od Nemecka a stalo sa francúzskym protektorátom. K Nemecku bolo opäť pričlenené v roku 1955.

## Pozri aj

* Sársko
* Sársky plebiscit

## Zdroj

*Tento článok je čiastočný alebo úplný preklad článku Sárské teritorium na českej Wikipédii.*
# Bitka pri Sarikamiši

| Bitka pri Sarikamiši |
| --- |
| Súčasť kaukazského frontu prvej svetovej vojny |
|  Ruskí vojaci v zákopoch, január 1915 |
|

|  |  |
| --- | --- |
| Dátum | 22. decembra 1914 - 17. januára 1915 |
| Miesto | Sarikamiš, Ruská ríša (súčasné Turecko) |
| Výsledok | víťazstvo Ruska |

 |
| Protivníci |
|  Ruská ríša  Arménski dobrovoľníci |  Osmanská ríša |
| Velitelia |
|  Nikolaj Judenič  Aršak Gavafian  Hamazasp Srvandztyan |  Enver Paša  Hafiz Hakki Paša |
| Sila |
| 100 000 mužov | 118 000 mužov |
| Straty |
| 30 000 mŕtvych a zranených v boji, 12 000 mŕtvych na následky podchladenia | 60 000 mŕtvych a 10 000 zranených v boji, 18 000 mŕtvych na následky podchladenia, 7 000 až 50 000 zajatých |
|  |
|

|  |  |
| --- | --- |
|  |  Historický portál |

 |

**Bitka pri Sarikamiši** bola bitka medzi Ruskou ríšou a Osmanskou ríšou z obdobia prvej svetovej vojny. Odohrala sa medzi 22. decembrom 1914 a 17. januárom 1915 v rámci kaukazského frontu.

Bitka skončila víťazstvom Ruska. Osmanský postup vychádzal zo stratégie použitej počas napoleonských vojen, ktorá od jednotiek vyžadovala vysokú mobilitu a schopnosť dosiahnuť vytýčené body v presne stanovený čas. Osmanskí vojaci, ktorí na boj v zimných podmienkach nemali potrebné vybavenie, však v horách severne od mesta Sarikamiš v dôsledku bojov i podchladenia utrpeli ťažké straty.

Enver Paša, ktorý v bitke velil osmanskému vojsku, z porážky obvinil Arménov, ktorých dobrovoľnícke oddiely bojovali po boku Rusov. Toto obvinenie bolo zároveň predohrou ku genocíde, ktorú osmanskí Turci medzi rokmi 1915 až 1918 spáchali na arménskom obyvateľstve.

## Zdroj

*Tento článok je čiastočný alebo úplný preklad článku Battle of Sarikamish na anglickej Wikipédii.*
# Júl

Júl (*Prebohaté hodinky vojvodu z Berry*)

|  |  |  |
| --- | --- | --- |
| << | **Júl** | >> |
| Po | Ut | St | Št | Pi | So | Ne |
|  |  | 1 | 2 | 3 | 4 | 5 |
| 6 | 7 | 8 | 9 | 10 | 11 | 12 |
| 13 | 14 | 15 | 16 | 17 | 18 | 19 |
| 20 | 21 | 22 | 23 | 24 | 25 | 26 |
| 27 | 28 | 29 | 30 | 31 |  |  |
| **2026** |

**Júl** je siedmy mesiac gregoriánskeho kalendára. Má 31 dní.

V pôvodnom rímskom kalendári bol jeho názov Quintilis, teda „Piaty“. V roku 44 pred Kr. bol Gaius Iulius Caesar zavraždený a potom rímsky senát na návrh Marka Antónia zmenil na jeho počesť názov mesiaca, v ktorom sa Július Caesar narodil, Quintilis na Julius.

Existuje tiež v nárečiach názov **červenec**.

## Referencie

## Iné projekty

CommonsWikislovník* Commons ponúka multimediálne súbory na tému **Júl Wikislovník ponúka heslo **júl**
# IGN

**IGN** môže byť:

* národný geografický inštitút v niektorých krajinách
	+ francúzska inštitúcia, pozri Institut géographique national
	+ belgická inštitúcia, pozri Institut géographique national (Belgicko)
	+ beninská inštitúcia, pozri Institut géographique national (Benin)
	+ nigerská inštitúcia, pozri Institut géographique national (Niger)
	+ španielska inštitúcia, pozri Instituto Geográfico Nacional (Španielsko)
	+ peruánska inštitúcia, pozri Instituto Geográfico Nacional (Peru)
	+ kostarická inštitúcia, pozri Instituto Geográfico Nacional (Kostarika)
	+ argentínska inštitúcia, pozri Instituto Geográfico Nacional (Argentína)
	+ guatemalská inštitúcia, pozri Instituto Geográfico Nacional (Guatemala)

* nezisková organizácia, pozri Iodine Global Network
* webová stránka, pozri IGN (webová stránka)
* IATA kód filipínskeho letiska, pozri letisko Maria Cristina

Symbol rozcestia

*Toto je rozlišovacia stránka. Obsahuje odkazy na rozličné stránky, ktoré by mohli mať rovnaký názov.*

Ak ste sa sem dostali cez odkaz v článku, prosím, vráťte sa a opravte ho tak, aby odkazoval priamo na najvhodnejší význam.
# Egon Schiele

|  |
| --- |
| Egon Schiele |
| rakúsky expresionistický maliar a grafik |
|  |
| Narodenie | 12. jún 1890 Tulln, Rakúsko-Uhorsko |
| Úmrtie | 31. október 1918 (28 rokov) Viedeň, Rakúsko-Uhorsko |
| Podpis |  |
| Odkazy |
| Commons |  Egon Schiele |
|

|  |  |
| --- | --- |
|  |  Biografický portál |

 |

**Egon Schiele** (\* 12. jún 1890, Tulln an der Donau – † 31. október 1918, Viedeň) bol významný rakúsky expresionistický maliar a grafik. V začiatkoch svojej tvorby vychádzal z viedenskej secesie.

## Život

Schieleho otec Adolf bol rodený Viedenčan, pracoval ako prednosta stanice vtedajšej c.k. štátnej dráhy a matka Marie, rodená Soukupová, pochádzala z Českého Krumlova.

Základnú školu navštevoval v Tullne, nasledovalo reálne gymnázium v Kremse a Klosterneuburgu. Keď mu v roku 1905 zomrel otec na progresívnu paralýzu, jeho poručníkom sa stal jeho ujo Leopold Czihazcek. V tomto období začal maľovať svoje prvé olejomaľby.

V roku 1906 ako šestnásťročný začal študovať na *Akadémii výtvarných umení* vo Viedni, kde navštevoval všeobecnú maliarsku triedu profesora Christiana Griepenkerla. U Griepenkerla študoval tri roky, počas ktorých zvládol dokonale techniku kreslenia.

Na jeho tvorbu mal v začiatkoch veľký vplyv Gustav Klimt, s ktorým sa stretol v roku 1907. Svoj vlastný umelecký štýl našiel koncom roka 1909, v tom istom roku založil s ďalšími umelcami a maliarmi *Neukunstgruppe* (*Novú umeleckú skupinu*), ktorá bola zameraná proti konzervatívnym tradíciám rakúskeho výtvarného umenia.

V roku 1910 odišiel z Viedne ktorou bol znechutený, do Českého Krumlova, mesta, ktoré sa stalo inšpiráciou pre jeho obrazy. 28. októbra 1918 zomrela jeho tehotná manželka Edith na epidémiu španielskej chrípky a 31. októbra vo veku dvadsaťosem rokov podľahol chorobe aj Schiele.

## Dielo

V jeho tvorbe prevládali expresívne stvárnené mestá a krajiny, vizionárske kompozície s témou smrti, erotické akty a symbolické portréty a autoportréty.

### Galéria

*Kliknite na obrázok pre jeho zväčšenie.*

* Vlastná podobizeň – stojaca, 1910 galéria Albertina, Viedeň, Rakúsko
* Agónia, 1912 Neue Pinakothek, Mníchov, Nemecko
* Český Krumlov, 1913 – 1914 Sammlung Leopold, Viedeň, Rakúsko
* Ležiaca žena v zelených pančuchách, 1917 Národní galerie, Praha, Česko

## Iné projekty

Commons* Commons ponúka multimediálne súbory na tému **Egon Schiele**
# Tráci

Trácky bojovník z 5. až 4. storočia pred Kr.
**Tráci** alebo staršie **Trákovia** boli indoeurópske kmene v Trácii; obývali dnešné Rumunsko a Bulharsko, východné Srbsko, grécku a tureckú Tráciu a severozápadnú Malú Áziu. Jeden z najpočetnejších národov staroveku. V 6. storočí - 7. storočí postupne asimilovaní do nových etnických celkov.

## Iné projekty

Commons* Commons ponúka multimediálne súbory na tému **Tráci**

## Externé odkazy

* FILIT – zdroj, z ktorého pôvodne čerpal tento článok.
# Uluru

|  |
| --- |
| Uluru |
| Ayers Rock |
| vrch |
|  |
| Štát |  Austrália |
| Fed. štát | Severné teritórium |
|  |
| Nadmorská výška | 863 m n. m. |
| Súradnice | ﻿ / ﻿ |
|  |
| Geologické zloženie | pieskovec |
|  |
| Prvovýstup | William Gosse |
|  - dátum | 1873 |
|  |
| **Lokalita svetového dedičstva UNESCO** |
| Názov | Uluru-Kata Tjuta National Park |
| Rok zápisu (č. zasadnutia) | 1987 (#11) |
| Číslo | 447 |
| Región | Ázia a Pacifik |
| Kritériá | v, vi, vii, ix |
|  |
|

 Poloha v rámci Austrálie
 |
|  |
| **Wikimedia Commons:**  Uluru |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Uluru** (iné názvy: **Ayers Rock, Oolora, The Rock**, ľudovo **Ayersova skala**) je skalnatá vyvýšenina, ktorá vznikla eróziou a denudáciou okolitej planiny (inselberg). Tento jednoliaty arkózový útvar leží v strede austrálskeho kontinentu na domorodom území v Severnom teritóriu a Národnom parku Uluṟu-Kata Tjuṯa. Má veľké množstvo prameňov, zaplavených dier, jaskýň a starovekých malieb. Uluru je zapísané aj na zozname Svetového dedičstva UNESCO.

Uluru je jedna z najznámejších austrálskych prírodných foriem. Svetoznámy pieskovcový útvar je vysoký 348 m (vo výške 863 m n. m.), pričom väčšina jeho hmoty je pod zemou. Obvod útvaru je 9,4 km. Uluru je známe aj tým, že mení farbu v závislosti od ročného obdobia a času dopadu svetla. Pri západe slnka je monolit červený, počas zriedkavých dažďov nadobúda striebristo sivú s čiernymi pruhmi, ktoré tvoria riasy v ryhách kade tečie voda.

Uluru tvorí červený pieskovec z najstarších prvohôr. Jeho vek sa odhaduje na viac ako 500 miliónov rokov. Pre miestnych Aborigencov je hora posvätná. Prisťahovalci z Európy ju nazvali po sirovi Henrym Ayersovi, vtedajšom premiérovi.

## Referencie

## Iné projekty

Commons* Commons ponúka multimediálne súbory na tému **Uluru**
# Prince

O iných významoch výrazu *Prince* pozri *Prince (rozlišovacia stránka)*.

| Prince |
| --- |
|  Prince na festivale Coachella v roku 2008 |
| Základné informácie |
| Rodné meno | Prince Rogers Nelson |
| Narodenie | 7. jún 1958, Minneapolis, Minnesota, USA |
| Úmrtie | 21. apríl 2016 (57 rokov) Chanhassen, Minnesota, USA |
| Žáner | pop, funk, rock, R&B |
| Roky pôsob. | 1976-2016 |
| Webstránka | prince.com |
|

|  |  |
| --- | --- |
|  |  Hudobný portál  Biografický portál |

 |

**Prince**, vlastným menom **Prince Rogers Nelson** (\* 7. jún 1958, Minneapolis, Minnesota, USA – † 21. apríl 2016, Chanhassen) bol americký hudobník, spevák a herec. Jeho piesne majú rôzny hudobný štýl - hlavne R&B, funk a soul.

## Diskografia

* *For You* (1978)
* *Prince* (1979)
* *Dirty Mind* (1980)
* *Controversy* (1981)
* *1999* (1982)
* *Purple Rain* (1984)
* *Around the World in a Day* (1985)
* *Parade (1986)*
* *Sign “☮” the Times* (1987)
* *Lovesexy* (1988)
* *Batman* (1989)
* *Graffiti Bridge* (1990)
* *Diamonds and Pearls* (1991)
* *Love Symbol* (1992)
* *Come* (1994)
* *The Black Album* (1994)
* *The Gold Experience* (1995)
* *Chaos and Disorder* (1996)
* *Emancipation* (1996)
* *Crystal Ball* (1998)
* *The Truth* (1998)
* *The Vault: Old Friends 4 Sale* (1999)
* *Rave Un2 the Joy Fantastic* (1999)
* *The Rainbow Children* (2001)
* *One Nite Alone... Live!* (2002)
* *N.E.W.S.* (2003)
* *Musicology* (2004)
* *3121* (2006)
* *Planet Earth* (2007)
* *Lotusflow3r* (2009)

## Referencie

## Iné projekty

Commons* Commons ponúka multimediálne súbory na tému **Prince**
# Electronicore

|  |
| --- |
| Electronicore |
| Pôvod v štýloch | Post-hardcore, Synthpunk, Metalcore, Elektronická hudba |
| Kultúrne pozadie | Začiatok 00. rokov – USA |
| Typické nástroje | Vokály - Elektrická gitara - Basová gitara - Bicie - Syntetizátor - Sekvencer - Klávesy |
|  |
| Iné témy |
| Elektronický rock, Digital hardcore, Industriálny metal |
|

|  |  |
| --- | --- |
|  |  Hudobný portál |

 |

**Electronicore** (iné názvy: **synthcore** alebo **electronic hardcore**) označuje fúziu žánrov post-hardcore a metalcore s elektronickou hudbou, a to predovšetkým electronicou. Významní interpreti tohto žánru pochádzajú predovšetkým z Anglicka, USA, Kanady, Francúzska a Hong Kongu.

## Charakteristika

Electronicore je charakterizovaný použitím typických post-hardcorových hudobných nástrojov, metalcorom ovplyvnených breakdownov, častým používaním sekvencerov, syntetizátorov auto-tune spevom a screamingom. Žáner často obsahuje skladby s dynamickými zmenami od jemných electronica balád po intenzívne metalcorové pasáže. Okrem žánru electronica môže táto fúzia žánrov začleňovať viacero ďalších elektronických hudobných žánrov ako techno, trance, dubstep, electro a dance.

## Zoznam významných interpretov

* Abandon All Ships
* Arsonists Get All the Girls
* Asking Alexandria
* Ashley Scared The Sky
* Attack Attack!
* Capture The Crown
* Chunk! No, Captain Chunk!
* Crossfaith
* Enter Shikari
* Eskimo Callboy
* Fail Emotions
* Fear, and Loathing in Las Vegas
* For All Those Sleeping
* Helia
* I See Stars
* Jamie's Elsewhere
* Make Me Famous
* Sirens
* Tasters
* We Butter the Bread with Butter
* Woe, Is Me

## Referencie

## Zdroj

*Tento článok je čiastočný alebo úplný preklad článku Electronicore na anglickej Wikipédii.*
# Bill of Rights

Bill of Rights
**Bill of Rights** („*Zákon o právach*“) bolo písomné potvrdenie práv anglického parlamentu, vydané v roku 1689 Viliamom Oranžským a jeho manželkou Máriou II. pri ich korunovácii za anglických panovníkov.

V tejto listine bolo okrem iného potvrdené, že kráľ nesmie bez súhlasu parlamentu zvýšiť dane, poslanec parlamentu sa zodpovedá výlučne len pred parlamentom a nie pred kráľom či kráľovskými súdmi (poslanecká imunita). Kráľ smie mať v čase mieru armádu len so súhlasom parlamentu.

Bill of Rights platí dodnes ako základ parlamentnej demokracie.

## Iné projekty

Commons* Commons ponúka multimediálne súbory na tému **Bill of Rights**

## Externé odkazy

* Text Bill of Rights Archivované 2008-06-18 na Wayback Machine

## Zdroj

*Tento článok je čiastočný alebo úplný preklad článku Bill of Rights na českej Wikipédii.*
# Katedrála

Katedrála Notre Dame de Paris
**Katedrála** je kresťanský chrám, ktorý slúži ako hlavný chrám diecézy alebo eparchie, resp. sídelný chrám biskupa, či sídelný kostol seniorátu. Katedrály sú v katolíckej, pravoslávnej, anglikánskej, evanjelickej a v niektorých iných protestantských cirkvách. Ak má biskup dva sídelné chrámy, druhý sa označuje ako *konkatedrála*.

Ak má biskup nejakú hodnosť alebo právomoc, aj jeho katedrála dostáva príslušný titul - metropolitná, patriarchálna.

V architektúre sa termín *katedrála* používa v mierne odlišnom význame. Ako katedrálu označuje konkrétny typ veľkého gotického kostola, pozri gotická katedrála. Môže ísť nielen o biskupský kostol, ale napríklad aj o kláštorný kostol niektorých mníšskych rádov (benediktínsky či cisterciánsky).

Slovo katedrála pochádza z gréckeho καθέδρα (kathedra), čo znamená stolec, kreslo. V období antiky sa tak označovalo sedadlo sudcu, učiteľa a predstaveného, v kresťanskom staroveku a stredoveku biskupský stolec (trón). Katedrála teda označuje chrám, v ktorom je biskupský stolec.

## Niektoré slovenské katedrály

* Dóm svätej Alžbety, Košice
* Katedrála svätého Jána Krstiteľa, Trnava
* Katedrála svätého Martina, Bratislava
* Katedrála svätého Martina, Spišská Kapitula
* Katedrálny chrám svätého Jána Krstiteľa (gréckokatolícky), Prešov
* Katedrálny chrám svätého kniežaťa Alexandra Nevského (pravoslávny), Prešov

## Pozri aj

* Zoznam katedrál na Slovensku
* Kresťanská sakrálna architektúra

## Referencie

## Literatúra

* CIAGÁ, Graziella Leyla: *Katedrály.* Bratislava : Slovart, 2006. 184 s.
* CHARPENTIER, Louis: *Mysterium katedrály v Chartres.* Praha : Půdorys, 1995.
* Mons. JUDÁK, Viliam: Katedrála – matka chrámov v diecéze. In: *Pútnik svätovojtešský : Kalendár na rok 2011.* [Zostavili Mária Vyskočová a Slavomír Ondica]. Trnava : Spolok svätého Vojtecha, 2010, ročník 139., s. 33-63. ISBN 978-80-7162-824-8
* ULLMANN, Ernst: *Svět gotické katedrály.* Praha : Vyšehrad, 1987. 176 s.

## Iné projekty

WikicitátyCommons* Wikicitáty ponúkajú citáty od alebo o **Katedrála Commons ponúka multimediálne súbory na tému **Katedrála**
# Štáty Dohody

Štáty Dohody v roku 1915. Štáty Dohody sú označené zelenou a Centrálne mocnosti sú červenou.
**Štáty Dohody** boli koalíciou, ktorá bojovala proti Centrálnym mocnostiam počas prvej svetovej vojny. Boli v nej: Spojené kráľovstvo, Francúzsko a Rusko na základe Trojdohody, jednako aj Srbsko, ktoré sa stalo terčom pôvodného útoku, a jednako štáty, ktoré sa pripojili počas vojny ako Taliansko, Spojené štáty, Belgicko a ďalšie štáty.

Štáty Dohody boli táborom s najmohutnejším ekonomickým, materiálnym a ľudským potenciálom a ku koncu vojny zahŕňali väčšinu rozlohy vtedajšieho sveta. Naopak Centrálne mocnosti mali výhodu omnoho silnejšieho nacionalizmu, ktorý v týchto krajinách existoval.

## Chronológia

### Vypuknutie prvej svetovej vojny

* Srbsko
* Belgicko (vláda v exile ako následok nemeckej okupácie, od 15. októbra 1914)
* Spojené kráľovstvo
* Francúzsko (presnejšie Tretia francúzska republika)
* Rusko (do roku 1917)
* Taliansko (od 23. mája, 1915)
* Rumunsko (od roku 1916)
* Spojené štáty (od 7. mája 1917)

### Ďalší významní členovia

* Čínska republika (od augusta 1917)
* Japonské cisárstvo (od augusta 1914)
* Grécko (od roku 1917)
* Portugalsko (od roku 1916)

### Ďalší spojenci

* Andorra
* Brazília
* Československo (príprava v exile)
* Kostarika
* Kuba
* Guatemala
* Haiti
* Honduras
* Libéria
* Čierna Hora
* Nikaragua
* Panama
* San Maríno
* Siam (teraz Thajsko)
* Egypt Spojené kráľovstvo
* Líbya (Taliansko)
* Alžírsko (Francúzsko)
* Maroko (Francúzsko)

USA, ktoré k víťazstvu Dohody vo vojne veľmi prispeli, kládli dôraz na to, že stoja mimo akýkoľvek blok.

## Iné projekty

Commons* Commons ponúka multimediálne súbory na tému **Štáty Dohody**

## Zdroj

|  |  |
| --- | --- |
|  | Historický portál |

*Tento článok je čiastočný alebo úplný preklad článku Státy Dohody na českej Wikipédii.*